EkBass/fiwiki-20250220-pages-articles huggingface dataset:
Jokijärvi (Taivalkoski)

Jokijärvi on Taivalkosken kunnassa sijaitseva kylä. Kylä sijaitsee noin 20 kilometrin päässä kirkonkylältä valtateiden 20 ja 5 välisellä yhdystiellä 8400, samannimisen järven rannalla. Jokijärvi toimi vuosina 1868–1884 omana kuntanaan. Jokijärven Hiltukankaalla sijaitsi myös Taivalkosken ensimmäinen kirkko vuodesta 1847 vuoteen 1877, jolloin se siirrettiin Taivalkosken kirkonkylälle. Kirkko paloi kirkonkylässä 1925. Nykyisin kylässä asukkaita on noin 350. Kylällä toimii vuonna 1998 perustettu Jokijärven kyläseura. Jokijärvi on tullut kuuluksi kirjailija Kalle Päätalon kotikylänä, jota hän kuvaa laajassa omaelämäkerrallisessa romaanisarjassaan Juuret Iijoen törmässä. Päätalon lapsuudenkoti, Kallioniemi, sijaitsee järven etelärannalla. ==Lähteet== ==Aiheesta muualla== * Jokijärven kylän kotisivut Luokka:Taivalkosken kylät Luokka:Pohjois-Pohjanmaan vuoden kylät Luokka:Kalle Päätalo
Jenny Thompson

Jennifer Elisabeth "Jenny" Thompson (s. 26. helmikuuta 1973 Dover, New Hampshire, Yhdysvallat) on yksi olympiahistorian menestyksekkäimmistä urheilijoista. Hän voitti uinnissa yhteensä 12 mitalia: 8 kultaa, 3 hopeaa ja yhden pronssin. Thompson edusti maatansa vuosien 1992, 1996, 2000 ja 2004 kesäolympialaisissa. Thompson valittu Yhdysvalloissa vuoden uimariksi vuonna 1993 ja 1998. Sports Illustrated rankkasi hänet 62. parhaimmaksi naisurheilijaksi vuonna 1999 tekemässään kyselyssään. == Lähteet == == Aiheesta muualla == * FINA: Jennifer Thompson * Sports-Reference.com Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1973 syntyneet Luokka:Elävät henkilöt
Ad-Aware

Ad-Aware on alun perin saksalaisen ja myöhemmin Ruotsiin siirtyneen Lavasoft- tietoturvayrityksen luoma monikielinen vakoilu- ja mainosohjelmien valvonta- ja poisto-ohjelma. Ohjelmasta on saatavilla sekä kaupallinen että ilmainen versio. Ohjelmalla voi tarkastaa tietokoneen muistin, rekisterin, kiintolevyn, sekä irrotettavat ja optiset asemat aggressiivisten mainonta- ja haittaohjelmien varalta. Yrityksen nimi on nykyään Adaware, ja sen pääkonttori on Kanadassa Montrealissa. Ohjelmasta on huhtikuussa 2018 olemassa versio 12.History, Adaware Ad-Aware SE 6.0 oli viimeisin versio johon oli saatavilla virallinen suomenkielinen kielipaketti Lavasoftin sivulla. ==Tuotteet== * Ad- Aware Free Antivirus+ - ilmainen antivirusohjelmisto * Ad-Aware Personal Security - maksullinen, sisältää pankkitoimintojen suojauksen * Ad-Aware Pro Security - maksullinen, sisältää pankkitoimintojen suojauksen, palomuurin sekä sähköpostisuojauksen * Ad-Aware Total Security - maksullinen, kaikista laajin tietokoneen suojauspaketti Kaikki versiot sisältävät työkalut vakoiluohjelmien, virusten, sekä rootkit-lisäkkeiden etsimiseen ja poistamiseen. Maksulliset versiot sisältää Ad-Watch-apuohjelman, joka pystyy tarkistamaan ohjelmat reaaliajassa ja myös estämään vakoiluohjelmien sekä haittaohjelmien tarttumista koneeseen. Vuonna 2008 Ad-Aware sai sisäänsä Aviran moottorilla varustetun virustorjuntaohjelmistonAd-Aware Pro Anniversary Edition Review , joka myöhemmin korvattiin Bitdefenderin moottorilla.Outstanding protection for your PC ==Menestyminen== Ad-Awaren Free versiota on ladattu yli 388 miljoonaa kertaa Download.com ja 450 miljoonaa kertaa Lavasoft.com sivustojen kautta.Ad-Aware Free Antivirus + Vuonna 2013 PCmag.com-sivuston testissä Ad-Awaren ilmaisversio sijoittui AVG:n kanssa jaetulle ykkössijalle ilmaisten virustorjuntaohjelmien tesissä.Ad-Aware 10.5 Gets The Honor for PC Mag's Editor's Choice ==Lähteet== ==Aiheesta muualla== * Ad-Awaren kotisivu. Lavasoft Luokka:Tietoturvaohjelmat
Uhripuu

Uhripuu tai Pitämyspuu (muita nimityksiä aljopuu, lyylityspuu, pihapuu, kartanopuu ja elättipuu) on niin Länsi- kuin Itä-Suomessa pihapirissä ollut uhripaikka. Länsi-Suomessa uhrattiin yleensä esivanhemmille eli vainajille, Itä-Suomessa puolestaan uhrattiin maan haltialle tai luonnon elinvoimaa ylläpitäville jumalille. Suomessa ja Virossa uhripuita oli usein pyhissä lehdoissa. Usein pihapuut ovat olleet pyhiä. Uhripuuperinne tunnetaan myös muiden itämerensuomalaisten ja volgansuomalaisten kansojen keskuudessa. Uhripuille annettiin tyypillisesti säännöllinen uhri. Syksyllä kekrin ja sadonkorjuun aikaan puun juurelle kannettiin ensimmäiset jyvät tai kun lehmä alkoi lypsää alkukesästä, annettiin puulle ensimmäiset maitopisarat. Uhrieläimen, yleensä lampaan lihat syötiin itse, mutta sen luut vietiin puun alle. Pitämyspuita oli tavallista muistaa myös eri vuodenaikoina ajankohdan tuoreilla ruuilla. Niille saatettiin uhrata myös ongelmatilanteissa, esimerkiksi lehmän sairastuessa. Uhripuuna saattoi olla niin havu- kuin lehtipuukin. Lehtipuut yhdistettiin usein elämään ja havupuut kuolemaan. Usein uhripuiksi mainittuja puita ovat olleet kuusi, koivu ja pihlaja. Pitämyspuun oksan katkeaminen katsottiin usein kuoleman enteeksi ja sen kaatuminen kertoi talon häviöstä. Uhripuiden kaatamista vältettiin, koska uskottiin puun kiroavan kaatajan mielisairaaksi tai raajarikoksi. == Historia == Puihin liittyvä uhrikäytäntö tunnettiin vielä 1900-luvun alussa Itä-Suomessa. Kirkollisissa asiakirjoissa 1600- ja 1700-luvuilla pitämyspuista kirjoitetaan paheksuvasti ja niiden kaatamisista mainitaan. 1700-luvulta on säilynyt useita lähteitä joissa kerrotaan uhripuiden järjestelmällisestä hävittämisestä. Esimerkiksi toukokuussa 1746 Rantasalmen piispantarkastuksen yhteydessä annetussa tiedonannossa kerrotaan, että muutamilla miehille maksettiin palkkaa, jotta he kaataisivat talojen piirissä kasvavat uhripuut. Vielä vuonna 1827 Karjalan eteläisimmillä metsäseuduilla uhrikuusia oli vielä jokaisella talolla. Helsingin Laajasalon Yliskylässä on tiettävästi ainoa pääkaupunkiseudulla säilynyt pyhä uhripuu. Se on alun perin sijainnut paikallisen talon pihassa, mutta on nykyään kerrostalojen ympäröimä. == Tapionpöytä == Myös tapionpöydilä on merkittävä asema suomalaisessa muinaisuskossa, ja niille on viety uhreja metsän kuninkaalle Tapiolle. Tutkija Martti Haavion mukaan tapionpöytä saattoi myös olla hyvin matala ja leveä kataja. Myös Sakari Paulaharjun mukaan tapionpöytää on pidetty perinteisenä metsänhaltijan palvontapaikkana, jolle asetettiin metsälle annettavia lahjoja. Puolestaan Uno Harva on kirjoittanut, että linnustettaessa sille voitiin viedä ensimmäiseksi saatu lintu, joka keitettiin höyhenineen. Haavio on todennut, että puille voitiin viedä myös varsoneen tamman jälkeiset, jotta varsa osaisi aina palata kotiinsa. == Katso myös == * Karsikko (mytologia) * Pyhä lehto == Kirjallisuutta == * == Aiheesta muualla == * Pakanalliset pyhät paikat Suomen luonnossa. Thuleian tupa. == Lähteet == Luokka:Uhraaminen Luokka:Pyhät luonnonkohteet Luokka:Suomalaisen muinaisuskon pyhät paikat Luokka:Puut
Höyrylaiva Ville

Höyrylaiva Ville () oli ensimmäinen Mikki Hiiri -piirroselokuva, jossa oli synkronoitu ääniraita. Huolimatta yleisestä uskomuksesta, kyse ei kuitenkaan ole ensimmäisestä synkronoidun ääniraidan omaavasta elokuvasta. Vuosia ennen Höyrylaiva Villen julkaisua Max Fleischer työskenteli piirroselokuvien kanssa, joihin oli lisätty synkronoidut ääniraidat. Höyrylaiva Villessä käytetyt äänet ja musiikki on tahdistettu kuvaan piirrettyjen merkkien avulla. Musiikin kokosi Wilfred Jackson, ja hän käytti tuttuja kansansävelmiä. Elokuvan ensi- ilta oli 18. marraskuuta 1928. Tämä oli myös Mikki Hiiren kolmas esiintyminen ja ensimmäinen laajaan levitykseen päässyt Mikki-animaatio. Elokuvan nimi viittaa Buster Keatonin komediaan Steamboat Bill, Jr. eli Laivakalle nuorempi (1928). == Tekijänoikeus == Elokuva vapautui Yhdysvalloissa tekijänoikeuksista 1. tammikuuta 2024 kun tuli kuluneeksi 95 vuotta elokuvan julkaisuvuodesta. Mikki Hiiri oli vapautua tekijänoikeuksista jo vuonna 2004, mutta Disney lobbasi 1990-luvulla Yhdysvalloissa tekijänoikeuksien suoja-ajan pidentämistä 20 vuodella ja vuonna 1998 astui voimaan uusi laki joka sai myös kutsumanimen "Mikki Hiiren suojelulaki". 17 republikaanien kongressiedustajaa allekirjoitti huhtikuussa 2022 yhteisen kirjeen The Walt Disney Companyn toimitusjohtaja Bob Chapekille, jossa he ilmoittivat etteivät aio tukea minkäänlaista tekijänoikeuksien suoja-ajan pidentämistä vastalauseena Disneyn Yhdysvalloissa ajamalle "woke-ideologialle". Tänä päivänä Höyrylaiva Ville on vapaasti katsottavissa verkosta. Elokuva on myös listattu Kongressin kirjaston Kansallinen elokuvaluetteloon, joka koostuu elokuvista, joilla on "pysyvä merkitys Yhdysvaltojen kulttuurille ja heijastavat maata kansakuntana". == Elokuva == Elokuvan tekijänoikeudet ovat rauenneet, ja elokuva on tässä vapaasti katsottavissa. == Lähteet == Luokka:Disneyn animaatioelokuvat Luokka:Vuoden 1928 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset lyhytelokuvat
Kultasateet

Kultasateet eli kultasadepensaat (Laburnum) on hernekasvien heimoon kuuluva kasvisuku. Suvun luonnonvarainen kasvualue sijaitsee Etelä-Euroopassa. == Kuvaus == Kultasateet ovat kesävihantia yksikotisia pensaita tai pieniä puita. Pituus on 2–10 metriä. Lehdet kasvavat kierteisesti ja ne ovat pitkäruotisia. Lehtilapa on kolmilehdykkäinen. Lehdykät ovat 3–8 cm pitkiä, soikeita ja melkein ruodittomia. Kukinto on riippuva latvaterttu. Kukat ovat kaksineuvoisia ja teriö keltainen. Hedelmä on palko. == Lajit ja lajikkeita == * Laburnum alpinum – kaljukultasade ** Laburnum alpinum 'Pendulum' – riippakultasade * Laburnum anagyroides – etelänkultasade * Laburnum × watereri – tarhakultasade ** Laburnum × watereri 'Vossii' == Käyttö == Suomessa kultasateita viljellään koristeellisuutensa vuoksi suojaisilla kasvupaikoilla maan eteläosissa. Parhaiten menestyvä laji on kaljukultasade. Kukinta-aika on kesä–heinäkuussa. Kultasateilla koko kasvi ja etenkin sen siemenet ovat hyvin myrkyllisiä.Myrkkykasvit ja -sienet Tarhakultasateella ei kehity siemeniä tai siemenmuodostus on heikkoa. == Lähteet == == Aiheesta muualla == * Finto: Kassu – Kasvien suomenkieliset nimet: Laburnum * Suomen Lajitietokeskus: Kultasateet – Laburnum * Funet: Kultasadepensaat (Laburnum) *
Mats Huldén

Lars Mats Olof Huldén (s. 17. lokakuuta 1949 Kokkola) on suomalainen basisti, tuottaja, sanoittaja ja kääntäjä. Hänet tunnetaan Wigwam-yhtyeen alkuperäisenä basistina, mutta pisimmän päivätyönsä hän on tehnyt Kauko Röyhkän yhtyeissä Kauko Röyhkä & Narttu ja Kauko Röyhkä, ja on tuottanutkin useita näiden levyjä. Muita hänen tuottamiaan artisteja ovat muun muassa Don Huonot, Liisa Akimof, Neljä Ruusua ja YUP. Kääntäjänä Huldén on osallistunut ruotsinkieliseen Kalevala-käännökseen (2000), jonka hän teki yhteistyössä isänsä Lars Huldénin kanssa. William Shakespearen tuotannosta hän on kokonaan tai osittain ruotsintanut ainakin näytelmät Macbeth, Othello, Miten haluatte ja Titus Andronicus. Laulujen sanoittajana Huldén on toiminut enimmäkseen ruotsin ja englannin kielillä, mutta on tehnyt myös joitakin suomenkielisiä tekstejä. Käännöksiä hän on tehnyt muun muassa Wigwamille, Jussi & The Boysille, Kalevalalle ja M. A. Nummiselle. Huldénin ainoa oma levytys on vuonna 1983 Loop Garoo -nimellä julkaistu maxi-single Ghost Riders (In The Sky) / Le Baron Criminel. Levy oli yhteishanke toisen Wigwam-basistin, tuottaja/äänittäjä Måns Groundstroemin, kanssa. Huldénille myönnettiin valtion ylimääräinen taiteilijaeläke vuonna 2016. == Lähteet == == Aiheesta muualla == *Records with Involvement by Mats Huldén Luokka:Suomalaiset basistit Luokka:Suomalaiset musiikkituottajat Luokka:Suomalaiset sanoittajat Luokka:Suomalaiset kielenkääntäjät Luokka:Wigwamin jäsenet Luokka:Kauko Röyhkä Luokka:500 kg lihaa Luokka:Vuonna 1949 syntyneet Luokka:Elävät henkilöt
Dao (kiinalainen filosofia)

Dao (道 pinyin: dào; Wade-Giles: tao) on kiinalainen käsite. Se on kungfutselaisuuden ja taolaisuuden peruskäsite. Sana on mandariinikiinaa ja tarkoittaa tietä tai polkua. Dao käsitetään kaiken luojaksi, vaikkei sitä voikaan sanoin kuvata. Se ei ole luojajumala, vaan kaiken takana oleva alkusyy, josta kaikki lähtee ja siihen palaa, ja on yhtä sen kanssa. Daosta puhui tällä tavoin muun muassa Laozi, jonka kirjoittamaksi väitetyssä kirjassa ”Daodejing” daon olemusta kuvaillaan. Näin ollen taolaisuus ei ole alun perin jumaluskonto vaan pikemmin maailmanselitys, mutta sen erilaisissa tulkinnoissa esiintyy jumalia kuten keisarijumalia. Dao on monistinen käsite. Dao on kaikkialla ja kaikessa oleva maailmaa ylläpitävä ja johtava voima. Laozi sanoi sen kattavan samalla kaiken ja ei mitään. Se on hänen mukaansa ollut olemassa aina ja on vanhempi kuin jumalat. Daosta voi ammentaa voimaa pohdiskeluun ja oikealla tiellä pysymiseen eli daon seuraamiseen. Toisaalta dao sisältää tietylaisen dualismin. Esimerkkinä taolaisesta dualismista käytetään savesta valmistettua kuppia: ”Astia muovataan savesta, mutta tyhjä tila tekee astian hyödylliseksi. Ovet ja ikkunat veistetään huonetta tehdessä, mutta tyhjästä tilasta johtuu huoneen hyödyllisyys. Sen vuoksi käyttämällä sitä, mikä on, hyödytään siitä, mitä ei ole.” Kiinalaisen vanhan kansanuskon käsityksen mukaan maailmankaikkeuden perimmäinen sopusointu riippuu kahden vastakkaisen voiman, yinin ja yangin tasapainosta. Yinin ja yangin tasapainoinen kokonaisuus on dao, maailmankaikkeuden harmoninen kokonaisuus. Tämä kuvataan ympyränä, jonka kaareva viiva jakaa kohteen kahteen samankokoiseen osaan. Nykyään kansanusko elää sekoittuneena Kiinan muihin uskontoihin. == Lähteet == == Aiheesta muualla == *
Palacio de la Zarzuela

Palacio de la Zarzuela on Espanjan kuningasperheen asuinpaikka. Se sijaitsee maan pääkaupungin Madridin laitamilla, El Pardon kaupunginosassa keskustasta luoteeseen. Palatsi rakennettiin 1600-luvulla kuningas Filip IV:n määräyksestä loma-asunnoksi paikkaan nimeltä La Zarzuela. Nimi tulee espanjan kielen karhunvatukkaa tarkoittavasta sanasta zarza. Filipin hovisuunnittelijat Gómez de Mora ja Carbonell suunnittelivat palatsin varhaisbarokin tyyliin. Siihen kuului suorakaiteen muotoinen tasakattoinen rakennus, jonka molemmilla sivuilla oli holvikäytävä, sekä italialainen puutarha. Kaarle IV muunsi rakennuksen 1700-luvun lopun tyylin mukaiseksi, ja sisusti sen kuvakudoksilla, posliinilla, huonekaluilla ja kellokokoelmallaan. Palatsi vaurioitui pahasti Espanjan sisällissodassa (1936–1939) ja se jouduttiin rakentamaan lähes kokonaan uudestaan, noudattaen kuitenkin alkuperäistä pohjapiirustusta. Palatsissa on 11 makuuhuonetta ja yhdeksän kylpyhuonetta, juhlahuoneita joissa kuningas vastaanottaa vieraitaan, kirjasto ja ruokasali. Espanjan kuninkaan virallinen virka-asunto on Madridin kuninkaallinen palatsi. Nykyinen kuningaspari Felipe VI ja Letizia perheineen asuu linnan maille rakennetussa pienemmässä rakennuksessa. Zarzuelassa on kuninkaan työhuone ja entisen kuningaspari Juan Carlos ja Sofían asunto. Juan Carlos ja Sofia ovat asuneet palatsissa avioliittonsa solmimisesta vuodesta 1962 lähtien. Francisco Francon kuoltua El Pardon kuninkaallinen palatsi jäi valtiovieraiden käyttöön, ja Madridin kuninkaallinen palatsi toimii lähinnä valtiollisten juhlatilaisuuksien pitopaikkana. Palatsin teatterissa sai alkunsa espanjalainen operettityyli zarzuela. == Lähteet == Luokka:Espanjan palatsit Luokka:Madridin rakennukset ja rakennelmat Luokka:Espanjan virka-asunnot
REM-uni

REM-uni (vilkeuni, aktiiviuni, paradoksinen uni, ’nopea silmien liikkuminen’) on yksi nukkumisen vaihe, jonka aikana tapahtuu suurin osa unien näkemisestä. REM-unen aikana kehon lämpötila, pulssi ja hengitys ovat epäsäännöllisiä ja autonominen hermosto aktivoituu muutenkin. REM-unesta voidaan erottaa faasinen vaihe ja tooninen perustila, jolloin lihakset ovat rentoja, kun taas faasisen vaiheen silmänliikkeistä tulee REM-unen nimitys, jolloin voi nähdä silmien liikkuvan silmäluomien alla. REM-unesta herättäessä ihminen muistaa viimeksi näkemänsä unen, aamulla uni useimmiten unohtuu. Ensimmäinen REM-vaihe alkaa noin 90 minuuttia nukahtamisen jälkeen. Nukahtaessaan ihminen vaipuu ensiksi kevyeen uneen. Yleensä vajaan puolen tunnin kuluttua seuraa syvän unen vaihe, josta siirrytään REM-uneen. REM-unesta siirrytään taas kevyen unen kautta syvään uneen. Tämä ketju toistuu noin puolentoista tunnin sykleissä keskimäärin viisi kertaa tavallisesti nukutun yön aikana. REM-unen ja kevyen unen määrä lisääntyy aamua kohti. REM-unen aikana aivojen tunteisiin liittyvä mantelitumake sekä assosiaatioalueet ovat erityisen aktiivisia, kun taas työmuistin, tarkkaavaisuuden suuntaamisen ja itsehillinnän kannalta tärkeät aivoalueet ovat hyvin passiivisia. Tämä sopii yhteen unien järjettömän kulun ja tunnepohjaisen sisällön kanssa. Unien kulku on usein vahvan assosiatiivista ja erikoista, niinpä hermoimpulssit kulkevat aivoissa harvinaisia reittejä hermosolujen välillä ja vahvistavat vähän käytettyjä synapseja. Tästä on päätelty unien tärkeys muistin ja oppimisen kannalta. Vastasyntyneiden vauvojen unesta noin puolet, joidenkin mielestä jopa yli 80 % on REM-unta. Keskosia tutkimalla on päätelty, että noin 30-viikkoinen sikiö on lähes koko ajan REM-unen kaltaisessa tilassa. REM-uni onkin tärkeää yksilökehityksen kannalta, sillä se stimuloi kehittyviä aivoja. Usein REM-unesta, kuten syvästäkin unesta, on hankala herätä tai toisen herättää. == Katso myös == * NREM-uni == Lähteet == *Anne Vilkko-Riihelä, Vesa Laine: Mielen maailma 3 – Ihminen ja tieto, s. 145. WSOY, 2005. *Tohtori.fi: REM-uni ===Viitteet=== Luokka:Uni Luokka:Seulonnan keskeiset artikkelit
Transkonduktanssivahvistin

Transkonduktanssivahvistin on vahvistin, josta lähtevä virran suuruus on verrannollinen vahvistimen tulojännitteeseen. Sen vahvistus määritellään transkonduktanssina, joka on lähtövirran ja tulojännitteen suhde. Transkonduktanssivahvistimista käytetään myös nimityksiä operational transconductance amplifier (OTA) ja voltage controlled current source (VCIS; verkkoanalyysissä). Transkonduktanssivahvistinta voidaan käyttää sellaisenaan esimerkiksi LEDin ohjaukseen. Kanavatransistori eli FET on toimintaperiaatteeltaan transkonduktanssivahvistin, eli sen läpi kulkeva virta on verrannollinen tulon (hilan) jännitteeseen. Katso myös: Norton-vahvistin Luokka:Elektroniikka en:Transconductance
Arto Pajukallio

Arto Pajukallio (s. 16. joulukuuta 1958 Helsinki) on suomalainen vapaa toimittaja ja muusikko. Päätyökseen hän on toiminut kriitikkona. Hän on kirjoittanut populaarikulttuurista, varsinkin musiikista, elokuvasta ja televisiosta. Muusikkona hän on Freud Marx Engels & Jungin (1984–2016) perustajajäsen,Muusikko Pekka Myllykoski rakasti lintuja, Turun Sanomat kitaristi ja lauluntekijä, ja toiminut monissa muissa kokoonpanoissa ja yhtyeissä. Pajukallio aloitti säännöllisen musiikkikritiikin kirjoittamisen Länsiväylään vuonna 1974 ja siirtyi samana vuonna Kansan Uutisten rockkriitikoksi. Musiikkiaiheisia juttuja hän on kirjoittanut Aksenttiin, Blues Newsiin, Rumbaan, Rytmiin, Uuteen Lauluun ja Soundiin ja on avustanut muitakin medioita. Vuonna 1983 Pajukallio siirtyi A-Lehtiin Katson ja myöhemmin myös Avun elokuvakriitikoksi ja tv-sivujen toimittajaksi. Vuoden 2005 joulukuussa A-Lehtien TV-toimitus myytiin Allerille ja kevään 2006 YT- neuvotteluissa valtaosa uusista työntekijöistä irtisanottiin, myös Pajukallio. Toukokuussa 2006 Pajukallio aloitti freelancerina Helsingin Sanomien ja Nytin avustamisen elokuva-, televisio- ja musiikkikriitikkona. Syksyllä 2013 hän alkoi kirjoittaa myös TV-maailmaan. Radio-ohjelmia Pajukallio teki runsaan vuosikymmenen ajan ennen kaikkea Yleen Radiomafialle. Suomen arvostelijain liitto (SARV) nimitti Pajukallion kunniajäsenekseen 2017Arto Pajukallio SARVin kunniajäseneksi SARV, viitattu 6.1.2020. Pajukallion muita yhtyeitä ovat olleet muun muassa Let´s Mennään, Blue Band, Smokey Joe's Café (säesti Rauli Somerjokea), Kalle Kiwes Blues Band, Armadillo, Cross-Tie Walkers, Cellophane Flowers, Kevyet Mullat, Fuckin’ Hippies ja FMEJ Tribute. Duona hän esiintyy edelleen muun muassa Suonna Konosen kanssaLänsiväylä . Pajukallio on tehnyt lukuisia levytyksiä eri kokoonpanojen kanssaArto Pajukallio. Fono.fi. == Kirjat == * Jokainen hakee nuottinsa itse (Love Kustannus, 2002) (23 laulun nuotit, sekä Pajukallion ja Mikko Saarelan kommentit kappaleista) == Lähteet == Luokka:Suomalaiset kitaristit Luokka:Suomalaiset toimittajat Luokka:Suomalaiset lauluntekijät Luokka:Musiikkitoimittajat Luokka:Suomalaiset elokuvakriitikot Luokka:Freud Marx Engels & Jungin jäsenet Luokka:Vuonna 1958 syntyneet Luokka:Elävät henkilöt
Trilogia

Trilogia on kolmen toisiinsa liittyvän taiteellisen teoksen sarja. Yleensä trilogioita esiintyy elokuva- tai kirjateoksissa. Trilogian teokset ovat yleensä itsenäisiä ja eri aikaan tehtyjä. Trilogioita esiintyy myös videopeleissä ja näytelmissä, mutta trilogioita voivat olla myös musiikkikappaleet, albumit ja taulut. Jälkimmäisessä tapauksessa kolme (suhteellisen) itsenäistä taulua muodostavat yhdessä vierekkäin aseteltuna yhden, suuremman kokonaisuuden, jolloin periaatteessa yksi taulu on siis jaettu kolmeen (suhteellisen itsenäiseen) osaan. ==Kuuluisia elokuvatrilogioita== * Batman Begins, Yön ritari ja Yön ritarin paluu * Captain America: The First Avenger, Captain America: The Return of the First Avenger ja Captain America: Civil War * Dollaritrilogia * Hobitti * Iron Man, Iron Man 2 ja Iron Man 3 * Spider-Man – hämähäkkimies, Spider-Man 2 – Hämähäkkimies 2 ja Spider-Man 3 – Hämähäkkimies 3 * Aki Kaurismäen Suomi- trilogia * Kummisetä, Kummisetä osa II ja Kummisetä osa III * * Medusan verkko, Medusan isku ja Medusan sinetti * Paluu tulevaisuuteen * Taru sormusten herrasta * Thor, Thor: The Dark World ja Thor: Ragnarök * Tähtien sota Episodit I–III * Tähtien sota Episodit IV–VI * Tähtien sota Episodit VII–IX ==Katso myös== * Triptyykki Luokka:Elokuvaan liittyvät käsitteet Luokka:Kirjat Luokka:Videopelikäsitteet de:Mehrteiler#Dreiteiler (Trilogie)
Tiomersaali

Tiomersaali on muun muassa ripsiväreissäMercury in Your Eye?: CIDPUSA. 2008-02-16. Retrieved 2009-12-20., rokotteissa ja piilolinssinesteissä säilöntäaineena käytetty orgaaninen elohopeayhdiste. Tiomersaali on huoneenlämmössä kiinteää ainetta. == Tiomersaali rokotteissa == Tiomersaalin on epäilty aiheuttavan autismin kaltaista sairautta rokotteen yhteydessä saatuna, mutta vuonna 2003 USA:ssa julkaistussa Institute of Medicinen tutkimuskatsauksessa epäilylle ei löytynyt tukea.http://www.iom.edu/view.asp?id=20155 Myöskään Maailman terveysjärjestön (WHO) mukaan tiomersaalista ei tarvitse luopua rokotteiden turvallisuuden vuoksi.WHO:Thiomersal and vaccines: questions and answers Euroopan lääkearviointivirasto EMEA suositti kuitenkin vuonna 2000, että lasten ja erityisesti vastasyntyneiden rokotteissa tulisi suosia elohopeattomia vaihtoehtoja.http://www.emea.europa.eu/pdfs/human/press/pos/157800en.pdf Suomessa tiomersaalia säilöntäaineena sisältävät rokotteet jäivät lähes kokonaan pois käytöstä vuosien 2004-2005 vaihteessa, jolloin Kansanterveyslaitos lopetti rokotteiden valmistamisen. Jäänteitä valmistusprosessin aikana käytetystä tiomersaalista voi edelleen esiintyä Suomessakin käytetyissä rokotteissa (esimerkiksi 3, 5 ja 12 kk iässä annettavissa), mutta pitoisuudet ovat huomattavasti pienemmät kuin rokotteissa, joissa tiomersaalia käytetään säilöntäaineena. Tiomersaalia käytetään kuitenkin edelleen myös uusissa rokotteissa: esimerkiksi USA:ssa hyväksyttiin vuonna 2006 tiomersaalia sisältävä influenssarokotehttp://www.fda.gov/cber/label/inflidb100506LB.pdf. EU:ssa hyväksyttiin tiomersaalia sisältävä Pandemrix-rokote vuoden 2009 sikainfluenssapandemiaan. == Tiomersaalin ja elohopean muut lähteet == Elohopealle altistuneiden lasten merkittävä elohopean lähde ovat tietyissä tapauksissa olleet äidit. Elohopealähteitä ovat olleet hampaiden amalgaamipaikat, joiden käyttö tosin nykyisin on vähäistä, Rh-negatiivisille äideille raskauden aikana annettu tiomersaalia sisältänyt Rho(D)-immunoglobuliini ja runsaasti elohopean saastuttamaa kalaa sisältävä ruokavalio.New Scientist ==Lähteet== == Aiheesta muualla == *Terveysportti, metatesaurus: Tiomersaali * Tietoja tiomersaalista * Tiomersaalin kemikaalikortti *PubChem: Thimerosal *KEGG: Thiomersal *ChemBlink: Thimerosal Luokka:Rokotteet
Antti Tammilehto

Antti Tammilehto (s. 15. marraskuuta 1954 ÄhtäriTaivaan kappaleita -albumin kansivihkonen.) on suomalainen basisti. Hänen yhtyeitään ovat olleet muun muassa The Boys, Juice Leskisen eri kokoonpanot, Kalle Kiwes Blues Band ja Rolls Boys. Freud Marx Engels & Jung -yhtyeessä hän aloitti huhtikuussa 2009. Tammilehto on edesmenneen Pekka Tammilehdon eli Topi Sorsakosken veli. Antti ja Pekka Tammilehdon serkku on muusikko ja säveltäjä Seppo Tammilehto.Juha Veli Jokinen: Muusikko remontoi asunnon tamperelaisen arvotalon ullakolle. Aamulehti 6. toukokuuta 2018, s. B10. Alma Media. == Lähteet == Luokka:Suomalaiset basistit Luokka:Suomalaiset kitaristit Luokka:Suomalaiset rockmuusikot Luokka:Juice Leskinen Luokka:Freud Marx Engels & Jungin jäsenet Luokka:Vuonna 1954 syntyneet Luokka:Elävät henkilöt
Trilogia (yhtye)

Trilogia on helsinkiläinen rap-yhtye, johon kuuluivat rap-artistit KT (Jussi Kivitie), Aspekti (nykyiseltä taiteilijanimeltään Spekti; Samuli Huhtala) ja Wretch (Markus Wennerström). Ensimmäiset yhteiset nauhoituksensa he tekivät vuonna 1999, mutta jokainen heistä oli tehnyt rap-musiikkia jo ennen tätä. Trilogia on julkaissut yhden albumin Bonnier Musicin kautta. Lisäksi he ovat yhdessä ja erikseen vierailleet useilla albumeilla, mm. Rähinä Recordsin Pommi 1, -2 ja -3 -kokoelmalevyillä, sekä Fintelligensin, Kapasiteettiyksikön ja Cheekin levyillä. Yhtye nauhoitti vuosina 2005–2006 aikana toisen albumin nimeltä Hakattu kivestä, jolta julkaistiin single ”Routamaa” vuonna 2006. Albumin julkaisua kaavailtiin vuoden 2007 puolelle, mutta yhtyeen lopetettua myös albumi jäi julkaisematta silloin. Rähinä Records julkaisi albumin 20. kesäkuuta 2014 nimellä Hakattu kivestä 2007. Yhtyeen hajoamisen jälkeen jäsenistä ainoa soolouralle lähtenyt on Spekti. Trilogiaa on kuultu kuitenkin yhtyeen hajoamisenkin jälkeen; muun muassa Rähinä 4 Life -kokoelmalla julkaistiin Hakattu kivestä -albumille tehty kappale ”Nyytit 2K7 Remix”. Trilogian jäsenet Spektiä lukuun ottamatta nähtiin DJ RZY:n Tervetuloo Helsinkiin -musiikkivideolla. Trilogia julkaisi 20. kesäkuuta 2013 pitkän tauon jälkeen uuden kappaleen, Kuus vuot vanha Audi, jonka taustana on käytetty Ace Hoodin "Bugatti" -kappaleen taustaa. Lisäksi Trilogian kaksi MC:tä, KT ja Wretch vierailivat yhtyeen kolmannen jäsenen, Spektin lokakuussa 2013 julkaistulla Diktaattorimies-albumin kappaleella ”Eniten vituttaa kaikki”. Trilogia vierailee myös Uniikin 29. marraskuuta 2013 julkaistavan #kylänmies-albumin kappaleella ”Pöllöjengi”. == Diskografia == === Albumit === * Työvoitto (31. maaliskuuta 2004) * Hakattu kivestä 2007 (20. kesäkuuta 2014) === Singlet === * Tämmöst tänään (2003) * Hei! (2004) * Routamaa (2006) * Saari vai karikko (2007) (promo) === Musiikkivideot === * Hei! (2004) * Tervetuloo Helsinkiin (DJ RZY, 2011) === Mukana kokoelmilla === ;Pommi 1 (2003) * 3. Flippaa (Streetstyle) (Trilogia & Tasis) * 8. Kuha tehään * 19. Tr-Trt-Triloo! (Streetstyle) ;Pommi 2 (2003) * 3. Shamoon * 13. Äijää ;MGI Presents... – Cratest Hits * 15. Ei oo ketään ;Pommi 3 – Perhealbumi (2005) * 3. Syväl eteläs * 9. Aika * 14. Nyytit ;Rähinä 4 Life (2010) * 17. Nyytit 2K7 Remix (mukana Iso H, Uniikki, Timo Pieni Huijaus, Tasis, Elastinen & Andu) === Vierailijana === Artisti Kappale Albumilta Muut vierailijat Vuosi Fintelligens ”Ei koskaan” Tän tahtiin 2001 Rockin da North ”Saundaa” RDN Allstars Tasis 2002 Kapasiteettiyksikkö ”Kenest sä puhut” Klassikko Eeva Vilkkumaa 2002 Fintelligens ”Aina” Kokemusten summa 2002 Rockin da North ”RDN kiertuebiisi 2002” Kokemusten summa Toinen Kanava, EMP, Ezkimo, Pikku G, Skandaali, YOR123 & Urbaanilegenda 2002 Spekti ”Eniten vituttaa kaikki” Diktaattorimies 2013 Uniikki ”Pöllöjengi” #kylänmies 2013 == Aiheesta muualla == * * Trilogia Rähinä Recordsin kotisivuilla * www.rytmi.com - Trilogia * Trilogian Hei! -musiikkivideo Luokka:Suomalaiset hip hop -yhtyeet
Tupasvilla

Tupasvilla (Eriophorum vaginatum) on Euraasiassa ja Pohjois-Amerikassa yleinen, erilaisten soiden sarakasvi. == Ulkonäkö ja koko == Tupasvilla muodostaa tiiviitä, rönsyttömiä mättäitä. Täydessä mitassaan kasvin varsi on 40–70 cm korkea ja noin 1,5 mm paksu. Varrella on kaksi väljää, 5–7 cm pitkää lavatonta ruskeaa tyvituppea, jotka vanhemmiten muuttuvat säikeisiksi. Varren tyviosassa sijaitsevat lehdet ovat vartta lyhyempiä, 1–1,5 mm leveitä ja kolmisärmäisiä. Kukinto on tähkä ja kukat ovat kaksineuvoisia. Kukan tummanharmaat tähkäsuomut ovat noin 8 mm pitkiä, puikeita, pitkäsuippuisia ja kärjestä läpikuultavia. Kukassa on yli kymmenen kehäsukasta, jotka pitenevät kukinnan jälkeen jopa 3 cm pitkiksi, paljon tähkää pidemmiksi valkoisiksi karvoiksi, "tupsuiksi". Suomessa tupasvilla kukkii touko- kesäkuussa.Retkeilykasvio 1998, s. 537. Tupasvilla voi risteytyä himmeävillan (E. brachyantherum) kanssa. == Levinneisyys == Tupasvillaa tavataan laajalla alueella Pohjois- ja Keski-Euroopasta suurimpaan osaa Siperiaa sekä edelleen Alaskassa ja osassa Kanadaa. Suomessa tupasvilla on yleinen koko maassa. Runsaimmillaan se on Pohjois-Suomessa.Lampinen, R. & Lahti, T. 2011: Kasviatlas 2010: Tupasvillan levinneisyys Suomessa. Helsingin yliopisto, Luonnontieteellinen keskusmuseo, Kasvimuseo, Helsinki. == Elinympäristö == Tupasvillaa kasvaa pääasiassa karuilla rämeillä ja nevoilla sekä korvissa. Joskus sitä tavataan myös rehevänpuoleisilla soilla. Tupasvilla kasvaa myös tuntureiden rinnesoilla. == Käyttö == Tupasvillan siementupsuja on aikoinaan käytetty yhdessä luhtavillan (E. angustifolium) kanssa tyynyjen ja peittojen täytteenä untuvien sijaan ainakin Ruotsissa. Tupasvillakuitua saadaan kasvuturveteollisuuden sivutuotteena. Suossa liuonneena kasvin lehtitupista syntyy villaan, pellavaan ja silkkiin sekoitettuna hyvin lämpimiä tekstiilejä.Finatex: Tupasvilla Tupasvillasta on valmistettu 1800-luvulta lähtien huopia ja vaatteita. Tupasvillaa käytetään nykyään myös öljyntorjunnassa. Tupasvilla on synteettisiä liinoja parempi, ekologisempi vaihtoehto. Se myös kerää öljyä turvetta paremmin, koska hylkii vettä.Yle - uutinen: Tupasvilla on mainio öljyntorjuja Käyttö tekstiilituotteena: * Teollisuus käyttää tupasvillaa kuitukankaana eristeeksi, tiivisteeksi ja suodattimiksi * Tikkikankaitten, tyynyjen ja peittojen täytteenä * Vaatteissa huopana, kudoksena tai neuleena * Terveystuotteina sairaaloissa kuten vuodevaatteina, hoitoalustoina, istuinalustoina * Antistaattisuutta vaativissa työvaatteissa ja sisustustekstiileissä * Jalkineiden pohjallisissa Tupasvillan käyttö tekstiilituotteena Käspaikka == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * *Pinkka, Lajintuntemuksen oppimisympäristö: Tupasvilla (Eriophorum vaginatum) *Valokki - Nettikasvio: Tupasvilla (Eriophorum vaginatum) *ITIS: Eriophorum vaginatum *United States Department of Agriculture (USDA): Eriophorum vaginatum *Flora of China: Eriophorum vaginatum Luokka:Suovillat Luokka:Kuitukasvit Luokka:Seulonnan keskeiset artikkelit
Ketohanhikki

Ketohanhikki (Argentina anserina, syn. Potentilla anserina) on ruusukasvien heimoon ja parihanhikkien sukuun kuuluva kasvilaji, joka aiemmin luokiteltiin hanhikkeihin (Potentilla). == Ulkonäkö ja koko == Ketohanhikki on 50–80 cm pitkä hyönteispölytteinen rönsyilevä kasvi, jonka lehdykät ja kukkavarret kohoavat 10–20 senttimetrin korkuisiksi. Parilehdykkäisten lehtien lehdykät ovat yleensä vain alta himmeän tai hopeanhohtoisen silkkikarvaisia. Lehtien molempia pintoja verhoaa lähes valkoinen karvasilkki. Ketohanhikki kestää tallaamista ja kukkii kesä-elokuussa. Ketohanhikki saattaa olla puutarhassa ongelmallinen rikkakasvi, sillä se leviää usein punertavien rönsyjensä avulla nopeasti. == Levinneisyys ja elinympäristö == Suomessa lajia tavataan kedoilla, niityillä, rannoilla sekä tienvierillä Etelä-Suomessa ja Pohjanlahden rannalla. Ketohanhikin kukat saattavat alku- ja keskikesällä loistaa valtateiden varsilla satojen metrien pituisena vyönä. == Luokittelu == Ketohanhikki kuuluu ruusukasvien (Rosaceae) heimoon ja parihanhikkien (Argentina) sukuun; aiemmin sen on katsottu kuuluvan läheisiin hanhikkeihin (Potentilla). Ketohanhikki voidaan jakaa kahteen alalajiin,Suomen Lajitietokeskus: Ketohanhikki – Argentina anserina Taksonomia. Viitattu 9.1.2024. jotka ovat puolikulttuurikasvupaikoilla viihtyvä pihaketohanhikki (Argentina anserina subsp. anserina) ja merenrantaniityillä kasvava meriketohanhikki eli merihanhikki (A. anserina subsp. groenlandica, syn. subsp. egedei). == Käyttö == Ketohanhikin juurista keitetään joskus teetä. Kasvia on myös viljelty ruoaksi; sen juuret ovat syötäviä, mutta villien yksilöiden juuret eivät sovellu tähän pienuutensa vuoksi. Niitä on myös hankala puhdistaa. Sahalaitaisista, alta karvaisista lehdistä on valmistettu salaattia ja rohdoksia. Ketohanhikkia on käytetty lievittämään kuukautiskipua ja laukaisemaan lihaskouristuksia. == Kuvia == Image:Silverweed flower 800.jpg | Kukka Image:Zilverschoon plant Potentilla anserina.jpg | Kasvutapa Image:Silverweed leaf 800.jpg | Lehti == Lähteet == * Kotimaan luonto-opas. WSOY, 1999. === Viitteet === == Aiheesta muualla == * Pinkka, Lajintuntemuksen oppimisympäristö: Ketohanhikki (Argentina anserina) * LuontoPortti: Ketohanhikki (Argentina anserina) * Ketohanhikki, Eliaksen yrittitarha (Internet Archive) * Yrttitarha: Ketohanhikki (Potentilla anserina) * ITIS: Argentina anserina * United States Department of Agriculture (USDA): Argentina anserina * Flora of China: Potentilla anserina Luokka:Parihanhikit
EMP

EMP tarkoittaa seuraavia asioita: *sähkömagneettinen pulssi, lyhenne EMP, elektroniikkaa ja sähkölaitteita vaurioittava sähkömagneettisen säteilyn purkaus * EMP Merchandising, saksalainen postimyyntiyritys
Haapasaari

Haapasaari voi tarkoittaa ainakin seuraavia: ;Paikkoja: * Haapasaari, saari ja entinen Suomen kunta, nykyään kylä Kotkan kaupungissa * Haapasaari, kaupunginosa Raumalla * Haapasaari, saari Helsingissä * Haapasaari, saari Päijänteellä Padasjoella * Haapasaari, saari Keiteleellä Viitasaarella ;Henkilöitä: * Heidi Haapasaari (s. 1982), harmonikansoittaja * Tapani Haapasaari (s. 1952), harmonikkapedagogi.
Kaj Westerlund

Kaj-Kristian "Kaide" Westerlund (28. elokuuta 1945 Porvoo - 3\. tammikuuta 2002 Vantaa)Raimo Öystilä, Kaj Westerlundin muistoartikkeli, 11.1.2002 oli suomalainen muusikko. Hänet muistetaan parhaiten The Boysin pitkäaikaisena kitaristina ja pianistina. Westerlundin muita yhtyeitä olivat muun muassa Nameless, Country Boys, Islanders, HEC sekä useiden artistien taustayhtyeet. Hän toimi myös sessiomuusikkona, lauluntekijänä ja musiikinopettajana sekä ensin pari vuotta PSO:n päätoimisena sovittajana ja tuottajana ja sitten Fazerin palveluksessa sen ostettua PSO:n vuonna 1982. Westerlund menehtyi vain 56-vuotiaana lyhyen, mutta vaikean sairauden uuvuttamana Vantaalla. Hänet on haudattu Hietaniemen hautausmaalle Helsinkiin. ==Lähteet== == Aiheesta muualla == * Raimo Öystilä, Rytmimusiikin Syke: Kaj Westerlundin muistoartikkeli * Luokka:Suomalaiset kitaristit Luokka:Suomalaiset kosketinsoittajat Luokka:Suomalaiset sessiomuusikot Luokka:Vuonna 1945 syntyneet Luokka:Vuonna 2002 kuolleet
Kinopalatsi (Turku)

Kinopalatsi on Turun keskustassa sijaitseva elokuvateatteri, joka kuuluu Finnkino-elokuvateatteriketjuun. Se on Turun suurin elokuvateatteri. Saleja on yhteensä yhdeksän, ja Kinopalatsi onkin kaupungin ainoa jäljellä oleva elokuvateatteri, jossa on enemmän kuin yksi sali. Samassa rakennuksessa on ollut elokuvateatteritoimintaa 1920-luvulta saakka. Pohjoismainen elokuvakonserni Sandrew Metronome avasi nykyisen Kinopalatsin vuonna 2001. Omistaja vaihtui vuonna 2006, kun Finnkino osti Sandrew Metronomen Suomen elokuvateatterit. == Historia == Kinopalatsin suunnitteli Arkkitehtitoimisto Schauman, ja se rakennettiin vanhojen Formia- ja Casino-elokuvateatterien tiloihin. Samoissa tiloissa on esitetty elokuvia jo 1920-luvulta asti, sillä sittemmin Formiaksi vaihtunut elokuvateatteri oli alun perin Kinola, jossa esitettiin Suomen ensimmäinen äänielokuva vuonna 1929. Maaliskuussa 2001 avatun Kinopalatsin omisti aluksi Sandrew Metronome, joka päätti nimetä sen samoin kuin muutamaa vuotta aiemmin perustetun Helsingin Kinopalatsin. Finnkino osti Turun Kinopalatsin vuonna 2006. == Lähteet == ==Kirjallisuutta== *Pajasta Palatsiin. Turun elokuvaelämän historia. Toim. Ari Honka-Hallila, Helena Honka-Hallila, Hanna Kangasniemi, Hannu Salmi. Lähikuva-yhdistys, Turun elokuvakerho, Varsinais-Suomen elokuvakeskus ry 1997. Luokka:Turun elokuvateatterit Luokka:Turun rakennukset ja rakennelmat Luokka:VI kaupunginosa
Lacoste

Lacoste voi tarkoittaa seuraavia: * Lacoste, vaatetusalan yhtiö ja sen tavaramerkki * Lacoste, taide-elämästään tunnettu pikkukaupunki Vauclusen departementissa Provencessa, Ranskassa. * Lacoste, sukunimenä: ** Carlos Lacoste (1929–2004), argentiinalainen vara-amiraali ja poliitikko ** Catharine Lacoste (s. 1945), ranskalainen golfaaja ** Justine Lacoste-Beaubien (1877–1967), kanadalainen liikemies, sairaalan johtaja ja Brittiläisen imperiumin ritarikunnan komentaja ** René Lacoste (1904–1996), ranskalainen tennispelaaja, Lacoste-vaatemerkin perustaja ** Yves Lacoste (s. 1929), ranskalainen maantieteilijä
Korvikekoodi

Korvikekoodi eli virallisemmin äidinmaidonkorvikkeiden kansainvälinen markkinointikoodi tarkoittaa vauvojen ravitsemukseen liittyvää säännöstöä, joka hyväksyttiin 1981 Maailman terveysjärjestön (WHO) yleiskokouksessa. Se ja muut sen jälkeen tehdyt World Health Assemblyn päätökset asettavat rajoituksia äidinmaidonkorvikkeiden markkinoinnille. Äidinmaidonkorvikkeiden kansainvälisen markkinointikoodin tarkoituksena on suojella ja edistää imetystä ja myötävaikuttaa siihen, että korvikkeita käytetään turvallisesti, jos ne ovat tarpeen. Suomi ei ole ratifioinut WHO:n äidinmaidonkorvikkeiden kansainvälistä markkinointikoodia sellaisenaan vaan voimassa on asetus äidinmaidonkorvikkeesta ja vieroitusvalmisteesta.http://www.finlex.fi/fi/laki/alkup/2007/20071216 ==Katso myös== *Nestlé-boikotti ==Lähteet== ==Aiheesta muualla== * Evira: Äidinmaidonkorvikkeiden kansainvälinen markkinointikoodi * WHO: International Code of Marketing of Breast-Milk Substitutes * Yle: Korvikekoodi kieltää äidinmaidonkorvikkeen tuputuksen (19.8.2013) Luokka:Imetys
Beta Carinae

Beta Carinae (β Carinae, β Car) eli Miaplacidus on kirkas tähti Kölin tähdistössä eteläisellä taivaanpuoliskolla. Kölin tähtikuvio ei näy Suomessa. Tämä 1,68 suuruusluokan tähti on 155 valovuoden päässä. Miaplacidus on suhteellisen yleistä tyyppiä oleva valkoinen alijättiläistähti, jonka spektriluokka on A2IV ja väri-indeksi B-V 0. Absoluuttinen kirkkaus on -1,00, koko säteilymäärä 210 aurinkoa ja säde 5,85 Aurinkoa. Massa on 3,0 -- 3,1 Auringon massaa. Pintalämpötila on 9 100 kelviniä. Miaplacidus pyörii nopeasti. Pyörähdysaika on 2,1 vuorokautta eli pyörimisnopeus 139 km/s. Tähden ikä on 350 miljoonaa vuotta. Tähdestä tulee laskujen mukaan punainen jättiläinen 3,5 miljoonan vuoden kuluttua. Luokka:Alijättiläistähdet
Lambda Scorpii

Lambda Scorpii (λ Scorpii/ λ Sco) eli Shaula on Skorpionin tähtikuvion "hännässä" sijaitseva kirkas kolmoistähti. Vaikka Bayer antoi tähdelle alhaisen lambda-kirjaimen, tähti on tähtikuvion 2. kirkkain. Näennäinen kirkkaus 1,62 ja etäisyys 703±136 valovuotta. Tähti on taivaan 25. kirkkain. Shaula on kolmoistähti, jonka A-komponentti on sininen B1.5IV+B-spektriluokan alijättiläistähti. Tähden väri-indeksi on B-V -0.22. Lambda Scorpii B on noin 3 500 AU:n päässä päätähdestä Lambda Scorpii A:sta. Kolmoistähden C-komponentti on ainakin 8 000 AU:n eli 0,13 valovuoden päässä kirkkaimmasta A-komponentista. Tähden säteilyntuotto on 3 500 kertaa auringon. Shaula A on spektroskooppinen kaksoistähti, jonka kirkkaampi komponentti säteilee 18 000 aurinkoa. Shaula säteilee runsaasti röntgensäteitä, mikä viittaa kompaktiin tähteen päätähden lähellä, todennäköisesti valkeaan kääpiöön. Tähden massa on 11 Auringon massaa, ja se on Beta Cephei -tyyppinen muuttuva tähti, jonka kirkkaus vaihtelee välillä 1,59 – 1,65V. On havaittavissa kaksi jaksoa, jotka ovat 0,2137015 päivää ja 0,10685 päivää, ja näiden yhdistyminen jaksolla 10,1605 päivää. Mahdollisesti A-tähti on myös pimennysmuuttuja. Shaula kuuluu Skorpionin OB1-assosiaatioon. Luokka:Alijättiläistähdet Luokka:Kolmoistähdet Luokka:B-spektriluokan tähdet Luokka:Kirkkaimmat tähdet Luokka:Beta Cephei -muuttujat
NiceFutis

NiceFutis on Porissa toimiva naisten jalkapalloseura, jonka edustusjoukkue on viimeksi pelannut kaudella 2020 Naisten Kolmosessa. NiceFutis pelasi Naisten Liigassa yhdeksän kautta vuosina 2008–2016. Liigavuosina seuran kotikenttä oli Porin stadion. == Historia == NiceFutis perustettiin vuonna 1989, kun I divisioonaan edellisenä syksynä noussut Porin Pallo-Toverit päätti luopua naisten jalkapallotoiminnasta. Pelaajat vaihtoivat uuteen seuraan, jolle myös PPT:n sarjapaikka siirrettiin. NiceFutis pelasi perustamisestaan lähtien toiseksi korkeimmalla sarjatasolla, kunnes nousi Naisten Liigaan kauden 2007 päätteeksi. Vuonna 2001 joukkue pelasi SM-alaloppusarjassa. Yhdeksän vuotta jatkunut liigataival päättyi syksyllä 2016, ja vuotta myöhemmin seura putosi Naisten Kakkoseen.. Kauden 2019 päätteeksi seura putosi jälleen sarjaporrasta alemmaksi. Kaudella 2020 NiceFutis jäi Naisten Kolmosen lohkossaan viimeiseksi häviten kaikki ottelunsa. NiceFutiksen yleisöennätys on 982, joka syntyi elokuussa 2010 Helsingin Jalkapalloklubia vastaan pelatussa ottelussa. Seurassa on pelannut muun muassa Nigeriaa vuoden 2007 MM-kisoissa ja 2008 kesäolympialaisissa edustanut Ayisat Yusuf. == Sijoitukset Naisten Liigassa 2008–2016 == Kausi Valmentaja Ottelut Voitot Tasapelit Häviöt Maalit Pisteet Sijoitus Paras maalintekijä 2008 Jouni Joensuu 22 7 3 12 29–47 24 9. Anna Auvinen (15) 2009 22 9 6 7 34–30 33 5. Kiia Laine (10) 2010 22 9 3 10 44–38 30 6. Anna Auvinen (18) 2011 Mikko Mannila 27 7 7 13 27–42 28 5. Biodun Obende (8) 2012 Sami Rintanen 27 5 3 19 22–64 24 9. Hadijat Aliyu (5) 2013 Sami Rintanen, Bogusław Plich (3.6. alk.) 24 6 4 14 23–52 22 9. Hanna Ruohomaa (8) 2014 Kari Latvanen 24 9 4 11 53–68 31 7. Brooke Barbuto (17) 2015 Heimo Piira, Juha Suojanen (8.8. alk.) 24 5 3 16 33–74 18 8. Brooke Barbuto (8) 2016 Kari Latvanen, Harri Heikkinen (30.6. alk.) 24 3 2 19 20–76 11 9. Marina Fedorova (5) == Lähteet == == Aiheesta muualla == * NiceFutiksen kotisivut Luokka:Porilaiset urheiluseurat Luokka:Suomalaiset naisten jalkapalloseurat Luokka:Vuonna 1989 perustetut urheiluseurat
Faisalabad

Faisalabad (pandžabiksi ja ) on Pakistanin kolmanneksi suurin kaupunki ja tärkeä liikenne- ja tuotantokeskus Punjabin provinssissa. Vuonna 1998 kaupungissa oli kaksi miljoonaa asukasta, ja vuoden 2012 asukasluvuksi on arvioitu 3,5 miljoonaa. Brittiläiset perustivat Faisalabadin vuonna 1892 nimellä Lyallpur (James Lyallin mukaan). Ennen brittiläisten kaupunkia alueella sijaitsi monia kyliä. Kaupunki kasvoi nopeasti, sillä sinne muuttaville ihmisille luvattiin maata. Vuonna 1977 kaupungin nimi muutettiin Faisalabadiksi vuonna 1975 salamurhatun Saudi-Arabian kuninkaan Faisal bin Abdul Azizin kunniaksi. == Lähteet == Luokka:Pakistanin kaupungit Luokka:Punjab (Pakistan) Luokka:Seulonnan keskeiset artikkelit
Bristol Beaufort

Bristol Type 152 Beaufort oli Bristol Aeroplane Companyn valmistama kaksimoottorinen torpedopommittaja toisessa maailmansodassa joulukuusta 1939 vuoteen 1944. Siinä oli neljän hengen miehistö ja se perustui Bristol Blenheim -pommikoneeseen. Britannian ohella konetyyppiä käyttivät Uusi-Seelanti, Australia, Turkki, Etelä-Afrikka sekä Kanada.https://www.militaryfactory.com/aircraft/detail.asp?aircraft_id=307 Viitattu 29.3.2019. Majuri Patrick Gibbs kehitti Maltalla torpedoin varustetuista Beauforteista tehokkaan aseen, jolla hän katkaisi Erwin Rommelin huoltoliikenteen varsin nopeasti. Elokuussa 1942 Maltalta käynnistettiin uudelleen aktiivinen lentohyökkäystoiminta. Alussa Beaufortista kehitetyt Bristol Beaufighterit saattoivat Beauforteja, kunnes ne perivät näiden torpedointitoiminnan. Niiden tyypitys muuttui TF:ksi (Torpedo Fighter). == Tekniset tiedot == ==Lähteet== ==Aiheesta muualla== *http://www.wwiivehicles.com/unitedkingdom/aircraft/torpedo-bomber/bristol- beaufort.asp *http://www.beaufortrestoration.com.au/ *http://www.pilotfriend.com/photo_albums/timeline/ww2/Bristol%20Beaufort.htm *http://www.wwiivehicles.com/unitedkingdom/aircraft/torpedo-bomber/bristol- beaufort.asp Beaufort Luokka:Brittiläiset pommikoneet Luokka:1930-luvun pommikoneet
FK Torpedo Moskova

Torpedo () on moskovalainen jalkapalloseura, joka pelaa Venäjän korkeimamalla sarjatasolla. Historiansa aikana seura on tunnettu useilla eri nimillä: * Proletarskaja kuznitsa (1924-1931) * AMO (1931-1932) * ZIS (1933-1935) * Torpedo (1936-1995) * Torpedo-Lužniki (1996-1997) * Torpedo (1998-) Joukkue oli pitkän aikaa tiiviissä yhteistyössä ZIL-autotehtaan kanssa, mutta 1990-luvun puolivälissä se muutti historiallisilta asuinsijoiltaan massiiviselle Lužnikille. Legendaarisen Eduard Streltsovin 1950-1960-luvun huippuvuosien jälkeen Torpedo on pysytellyt kaukana venäläisen jalkapalloilun terävimmältä huipulta. Kauden 2013-14 päätteeksi Torpedo nousi Venäjän liigaan. ==Saavutukset== *Neuvostoliiton mestaruus: 1960, 1965, 1976 (syksy) *Sarjan kakkossija: 1957, 1961, 1964 *Sarjan kolmossija: 1945, 1953, 1968, 1977, 1988, 1991 *Neuvostoliiton Cupin voitto: 1949, 1952, 1960, 1968, 1972, 1986 *Neuvostoliiton Cupin finaali: 1947, 1958, 1961, 1966, 1977, 1982, 1988, 1989, 1991 *Venäjän liigan kolmas: 2000 *Venäjän Cupin voitto: 1993 ==Aiheesta muualla== *Virallinen sivu Torpedo Torpedo
Mach

Mach voi tarkoittaa ainakin seuraavia: ;henkilöitä: * Alexander Mach (1902–1980), slovakialainen poliitikko ja filosofi * Ernst Mach (1838–1916), itävaltalais-tšekkiläinen fyysikko ja filosofi. ;muita merkityksiä: * Mach- luku, lentonopeuden suhdetta äänen nopeuteen kuvaava luku * Mach, käyttöjärjestelmäydin.
Rossbyn luku

Rossbyn luku on dimensioton suure, jota käytetään kuvaamaan Coriolis-ilmiön merkitystä valtamerten ja ilmakehän geofysikaalisissa prosesseissa. Luku kuvaa fluidiosaseen vaikuttavien inertiavoimien ja Maan pyörimisestä aiheutuvan Coriolisvoiman suhdetta. Se on nimetty Carl-Gustav Arvid Rossbyn mukaan. Rossbyn luku määritellään :R_o=\frac{U}{Lf} missä U on virtauksen nopeus, L sitä luonnehtiva pituusskaala ja f = 2 Ω sin φ Coriolis-parametri, jossa Ω on Maan pyörimisen kulmanopeus ja φ leveysaste. Kun Rossbyn luku on suuri (pienillä leveysasteilla), Maan pyörimisen vaikutukset ovat pieniä ja ne voidaan jättää huomiotta. Jos Rossbyn luku on pieni, Coriolis-ilmiö vaikuttaa virtaukseen merkittävästi ja geostrofinen approksimaatio on voimassa. Luokka:Virtausmekaniikka Luokka:Dimensiottomat suureet
Ekmanin luku

Ekmanin luku on dimensioton suure, jota käytetään kuvaamaan turbulenttisen kitkan merkitystä valtamerten ja ilmakehän geofysikaalisissa virtauksissa. Se on nimetty ruotsalaisen oseanografin Vagn Walfrid Ekmanin mukaan. Ekmanin luku määritellään :Ek=\frac{A}{fl^2} missä A on turbulenttinen viskositeetti, l on virtausta luonnehtiva (yleensä vertikaalinen) pituusskaala ja f = 2 Ω sin φ Coriolis-parametri, jossa Ω on Maan pyörimisen kulmanopeus ja φ leveysaste. Ekmanin luku on myös Rossbyn luvun ja Reynoldsin luvun osamäärän neliöjuuri: : Ek = {\sqrt{Ro \over Re}} Luokka:Dimensiottomat suureet Luokka:Virtausmekaniikka
Sinergy

Sinergy oli melodista metallia soittava suomalainen yhtye. Yhtye sai alkunsa Dimmu Borgirin kosketinsoittajan Kimberly Gossin tavattua In Flamesin kitaristin Jesper Strömbladin yhteisellä kiertueella. Yhtye julkaisi debyyttilevynsä Beware the Heavens vuonna 1999. Toinen levy To Hell and Back julkaistiin vuotta myöhemmin. Yhtyeen viimeiseksi jäänyt, ja samalla suurinta suosiota nauttinut Suicide by My Side julkaistiin vuonna 2002. Vuonna 2004 Sinergy aloitti uuden albumin valmistelun. Albumin nimeksi valittiin Sins of the Past. Yhtyeestä ei kuulunut vuoden 2006 jälkeen moneen vuoteen mitään, kunnes vuoden 2011 helmikuussa Children of Bodomista paremmin tunnettu Alexi Laiho kertoi Ultimate-Guitar.comin haastattelussa, että Sinergy on hajonnut. == Jäsenet == * Kimberly Goss – laulu * Alexi Laiho – kitara * Roope Latvala – kitara * Lauri Porra – bassokitara * Janne Parviainen – rummut === Entiset jäsenet === * Marco Hietala – basso * Tonmi Lillman – rummut * Jesper Strömblad – kitara * Sharlee D'Angelo – basso * Ronny Milianowicz – rummut ==Julkaisut== * * * == Lähteet == * == Aiheesta muualla == * Yhtyeen fansivu * Luokka:Suomalaiset metalliyhtyeet Luokka:Suomalaiset power metal -yhtyeet